
ΤΕΥΧΟΣ ΔΕΥΤΕΡΟ 


Αρ 


. Φύλλου 3185 


ΑΠΟΦΑΣΕΙΣ 

Αριθμ. απόφ. 768/26-6-2018 

Έγκριση Κανονισμού Προγράμματος Μεταπτυχι¬ 
ακών Σπουδών του Τμήματος Χημείας του Εθνι¬ 
κού και Καποδιστριακού Πανεπιστημίου Αθηνών 
με τίτλο «ΦΥΣΙΚΟΧΗΜΕΙΑ». 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ'αριθμ. 216772/Ζ1/8-12-201 7 υπουργική 
απόφαση (ΦΕΚ 4334/12-12-2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 3α 
του άρθρου 42 του ν. 4521/2018 (ΦΕΚ Α' 38) «Ίδρυση Πα¬ 
νεπιστημίου Δυτικής Αττικής και άλλες διατάξεις». 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ Α' 102). 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροποποι¬ 
ήθηκαν και ισχύουν. 

8. Το π.δ. 85/31-5-2013 (ΦΕΚΑΊ24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

9. Τιςδιατάξειςτου ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

10. Το απόσπασμα πρακτικού της Συνέλευσης του Τμή¬ 
ματος Χημείας του ΕΚΠΑ (συνεδρίαση 12η 12-3-2018). 


11. Το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 22-5-2018). 

12. Το απόσπασμα πρακτικού της Συγκλήτου του ΕΚΠΑ 
(συνεδρία 6-6-2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού του Προγράμματος Με¬ 
ταπτυχιακών Σπουδών του Τμήματος Χημείας του ΕΚΠΑ, 
με τίτλο «Φυσικοχημεία», από το ακαδημαϊκό έτος 2018- 
2019, ως ακολούθως: 

Άρθρο 1 

ΑΝΤΙΚΕΙΜΕΝΟ-ΣΚΟΠΟΣ 

Σκοπός του ΠΜΣ «ΦΥΣΙΚΟΧΗΜΕΙΑ» είναι η παροχή 
υψηλού επιπέδου μεταπτυχιακής εκπαίδευσης στο επι¬ 
στημονικό πεδίο της Φυσικοχημείας. 

Το ΠΜΣ οδηγεί στην απονομή Διπλώματος Μεταπτυ¬ 
χιακών Σπουδών στη «Φυσικοχημεία» μετά την πλήρη 
και επιτυχή ολοκλήρωση των σπουδών με βάση το πρό¬ 
γραμμα σπουδών. 

Οι τίτλοι απονέμονται από τοΤμήμαΧημείαςτου Εθνι¬ 
κού και Καποδιστριακού Πανεπιστημίου Αθηνών. 

Άρθρο 2 

ΔΟΜΗ ΚΑΙ ΟΡΓΑΝΑ ΤΟΥ ΠΜΣ 

Αρμόδια όργανα για τη λειτουργία του ΠΜΣ σύμφωνα 
με το νόμο 4485/2017 είναι: 

1. Η Συνέλευση του Τμήματος 

2. Η Συντονιστική Επιτροπή (ΣΕ) του ΠΜΣ: απαρτίζεται 
από πέντε (5) μέλη ΔΕΠ τουΤμήματος, που έχουν αναλά- 
βει μεταπτυχιακό έργο και εκλέγονται από τη Συνέλευση 
του Τμήματος για διετή θητεία. Τα μέλη της ΣΕ δεν δικαι¬ 
ούνται επιπλέον αμοιβή ή αποζημίωση για τη συμμετοχή 
τους στην επιτροπή. Πρόεδρος της ΣΕ είναι ο Διευθυντής 
του ΠΜΣ, ο οποίος ορίζεται από τη Συνέλευση μεταξύ 
των μελών της ΣΕ. Η θητεία του Προέδρου της ΣΕ μπο¬ 
ρεί να ανανεωθεί μία φορά. Η ΣΕ είναι αρμόδια για την 
παρακολούθηση και τον συντονισμό της λειτουργίας 
του προγράμματος και 

- Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ. 

- Ορίζει τον επιβλέποντα και τα μέλη της τριμελούς επι¬ 
τροπής εξέτασης διπλωματικών εργασιών, ο ορισμός της 
οποίας επικυρώνεται από τη Συνέλευση τουΤμήματος. 

- Εξετάζει φοιτητικά θέματα όπως αιτήσεις αναστολής 
φοίτησης, παράτασης σπουδών, αναγνώρισης μαθημά¬ 
των από προηγούμενη μεταπτυχιακή εκπαίδευση, αντι¬ 
κατάστασης μαθημάτων του παρόντος Προγράμματος 
με μαθήματα άλλων Μεταπτυχιακών Προγραμμάτων, και 
εισηγείται σχετικά στη Συνέλευση του Τμήματος. 

- Με εξουσιοδότηση της Συνέλευσης του Τμήματος, 
θα αποφασίζει ως προς την οικονομική διαχείριση και 
ειδικότερα ως προς την έγκριση των δαπανών του προ¬ 
γράμματος και θα πιστοποιεί τη σχέση εκπαιδευτικών 
αναγκών του συγκεκριμένου προγράμματος με τις εκά- 
στοτε αιτούμενες δαπάνες. 

3. Ο Διευθυντής του ΠΜΣ και ο Αναπληρωτής του: Ο 
Διευθυντήςτου ΠΜΣ είναι μέλοςΔΕΠ πρώτης βαθμίδας 
ή της βαθμίδαςτου αναπληρωτή, του ιδίου ή συναφούς 
γνωστικού αντικειμένου με το γνωστικό αντικείμενο του 
ΠΜΣ. Επιπλέον, είναι μέλος και ΠρόεδροςτηςΣΕ. Ορίζε¬ 
ται μαζί με τον Αναπληρωτή του, με απόφαση Συνέλευ¬ 
σης του Τμήματος. 

Ο Διευθυντήςτου ΠΜΣ εισηγείται στα αρμόδια όργανα 
του Ιδρύματος για κάθε θέμα που αφορά την αποτελε¬ 
σματική λειτουργία του προγράμματος. Ο Διευθυντής δεν 
μπορεί να έχει περισσότερες από δύο (2) συνεχόμενες θη¬ 
τείες και δεν δικαιούται επιπλέον αμοιβή για το διοικητικό 
του έργο ως Διευθυντή. Έχει τις ακόλουθες αρμοδιότητες: 

α) Συγκαλεί σε συνεδρίαση τη ΣΕ. 

β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΠΜΣ. 

γ) Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

δ) Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση για έγκριση. 

ε) Είναι υπεύθυνος για την παρακολούθηση της εκτέ¬ 
λεσης του προϋπολογισμού και για την έκδοση των εντο¬ 
λών πληρωμής των σχετικών δαπανών. 

στ) Κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΠΜΣ. 

Ο Αναπληρωτής Διευθυντής του ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθήκο¬ 
ντα του Διευθυντή σε περίπτωση απουσίας του. 

Το ΠΜΣ «ΦΥΣΙΚΟΧΗΜΕΙΑ» υποστηρίζεται από Γραμμα¬ 
τεία τουΤμήματοςΧημείαςτου ΕΚΠΑ. Η Γραμματεία του 
ΠΜΣ έχει ως καθήκον τη γραμματειακή υποστήριξη του 
ΠΜΣ, όπως την προετοιμασία της διαδικασίας εισδοχής 
υποψηφίων, την τήρηση των οικονομικών στοιχείων του 
Προγράμματος, τη γραμματειακή υποστήριξη της ΣΕ, 
την καταχώριση βαθμολογιών κ.λπ. 

Άρθρο 3 

ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ 

Στο ΠΜΣ «ΦΥΣΙΚΟΧΗΜΕΙΑ» γίνονται δεκτοί κάτοχοι 
τίτλου του Α' κύκλου σπουδών των Τμημάτων Χημείας, 


Πανεπιστημίων ή Πολυτεχνείων και τμημάτων Επιστήμης 
Υλικών ή άλλων συναφούς αντικειμένου ΑΕΙ της ημε¬ 
δαπής ή ομοταγών, αναγνωρισμένων από τον ΔΟΑΤΑΠ, 
ιδρυμάτων της αλλοδαπής. 

Γίνονται δεκτοί ως υπεράριθμοι υπότροφοι και μέλη 
των κατηγοριών ΕΕΠ, ΕΔΙΠ και ΕΤΕΤ σύμφωνα με την 
παρ. 8 του άρ. 34 του ν. 4485/2017. 

Το ΠΜΣ «ΦΥΣΙΚΟΧΗΜΕΙΑ» θα δέχεται δέκα (10) φοι¬ 
τητές ανά ακαδημαϊκό έτος και προγραμματίζεται να 
απασχολεί εννέα (9) συνολικά διδάσκοντες, όλους από 
το Τμήμα Χημείας του ΕΚΠΑ. Αυτό αντιστοιχεί σε περίπου 
ένα (1) διδάσκοντα ανά φοιτητή. 

Σημειώνεται ότι ο μέγιστος αριθμός μεταπτυχιακών 
φοιτητών στα ΠΜΣ του Τμήματος Χημείας είναι περίπου 
εκατό (100) ανά έτος σε σχέση και με τον αριθμό των 
περίπου εκαντόν πενήντα (150) προπτυχιακών φοιτητών 
ανά έτος και των σαράντα ενός (41) διδασκόντων μελών 
ΔΕΠ τουΤμήματοςΧημείαςτου ΕΚΠΑ. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

Άρθρο 4 

ΤΡΟΠΟΣ ΕΙΣΑΓΩΓΗΣ 

Η επιλογή των φοιτητών γίνεται σύμφωνα με το νόμο 
4485/2017 και τις προβλέψεις του παρόντος Κανονισμού 
Μεταπτυχιακών Σπουδών. 

Κάθε Απρίλιο, με απόφαση της Συνέλευσης του Τμή- 
ματος Χημείας του Ε.Κ.Π.Α, δημοσιεύεται και αναρτά- 
ται στην ιστοσελίδα του Τμήματος και του Ιδρύματος 
προκήρυξη για την εισαγωγή μεταπτυχιακών φοιτητών 
στο ΠΜΣ. Οι σχετικές αιτήσεις μαζί με τα απαραίτητα 
δικαιολογητικά κατατίθενται στη Γραμματεία του ΠΜΣ, 
σε προθεσμία που ορίζεται κατά την προκήρυξη και 
μπορεί να παραταθεί με απόφαση της Συνέλευσης του 
Τμήματος. 

Απαραίτητα δικαιολογητικά είναι: 

1. Αίτηση Συμμετοχής 

2. Βιογραφικό σημείωμα 

3. Επικυρωμένο αντίγραφα πτυχίων ή βεβαίωση προ¬ 
όδου σπουδών 

4. Αναλυτικές βαθμολογίες σπουδών 

5. Δημοσιεύσεις σε περιοδικά με κριτές, εάν υπάρχουν 

6. Αποδεικτικά επαγγελματικής ή ερευνητικής δρα¬ 
στηριότητας, εάν υπάρχουν 

7. Φωτοτυπία δύο όψεων της αστυνομικής ταυτότητας 
ή των αντίστοιχων σελίδων διαβατηρίου 

8. Δύο τουλάχιστον συστατικές επιστολές 

9. Πιστοποιητικό γνώσεως της αγγλικής γλώσσας του¬ 
λάχιστον επιπέδου Β2. Αν δεν υπάρχει, ο υποψήφιος θα 
υποβάλλεται σε εξέταση κατά την επεξεργασία των αι¬ 
τήσεων. 

10. Πιστοποιητικό γνώσεως της ελληνικής γλώσσας 
για αλλοδαπούς οι οποίοι δεν έχουν ελληνικό πτυχίο 
σπουδών. 

Οι πτυχιούχοι ιδρυμάτων της αλλοδαπής πρέπει να 
προσκομίσουν πιστοποιητικό αντιστοιχίας και ισοτιμί¬ 
ας από τον ΔΟΑΤΑΠ, σύμφωνα με το άρ. 34, παρ. 7 του 
ν. 4485/2017. 

Η επιλογή των εισακτέων πραγματοποιείται με βάση 
τα ακόλουθα κριτήρια: 

- Βαθμός πτυχίου σε ποσοστό 20% 

- Μέσος όρος βαθμολογίας σε τρία προπτυχιακά μα¬ 
θήματα σχετικά με τη Φυσικοχημεία σε ποσοστό 20% 

- Ερευνητική δραστηριότητα σε ποσοστό 10% 

- Δημοσιεύσεις σε ποσοστό 10% 

- Συστατικές επιστολές σε ποσοστό 15% 

- Προφορική συνέντευξη σε ποσοστό 25%. 

Με βάση τα συνολικά κριτήρια, η ΣΕ καταρτίζει τον 
Πίνακα αξιολόγησης των φοιτητών και τον καταθέτει 
προς έγκριση στη Συνέλευση. 

Οι επιτυχόντες θα πρέπει να εγγραφούν στη Γραμμα¬ 
τεία του ΠΜΣ εντός του πρώτου δεκαπενθημέρου του 
Οκτωβρίου, προσκομίζοντας βεβαίωση ολοκληρώσεως 
προπτυχιακών σπουδών σε περίπτωση που αυτό δεν 
προέκυπτε από τα δικαιολογητικά της αιτήσεως. 

Σε περίπτωση ισοβαθμίας γίνονται δεκτοί όλοι οι ισο- 
βαθμούντες. 

Σε περίπτωση μη εγγραφής ενός ή περισσοτέρων φοι¬ 
τητών, θα κληθούν αν υπάρχουν, οι επιλαχόντες, με βάση 
τη σειρά τους στον εγκεκριμένο αξιολογικό πίνακα, να 
εγγραφούν στο Πρόγραμμα. 

Άρθρο 5 

ΔΙΑΡΚΕΙΑ ΦΟΙΤΗΣΗΣ 

Η χρονική διάρκεια φοίτησης στο ΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. 

Ο ανώτατος επιτρεπόμενος χρόνος ολοκλήρωσης των 
σπουδών, ορίζεται στα έξι (6) ακαδημαϊκά εξάμηνα. 

Για τους εργαζόμενους μεταπτυχιακούς φοιτητές προ- 
βλέπεται η δυνατότητα μερικής φοίτησης. Οι φοιτητές 
αυτής της κατηγορίας πρέπει αποδεδειγμένα να εργάζο¬ 
νται τουλάχιστον είκοσι (20) ώρες την εβδομάδα και να 
προσκομίσουν σχετική σύμβαση εργασίας ή βεβαίωση 
εργοδότη. 

Μερική φοίτηση προβλέπεται και για μη εργαζόμε¬ 
νους φοιτητές που αδυνατούν να ανταποκριθούν στις 
απαιτήσεις της πλήρους φοίτησης για λόγους υγείας, 
οικογενειακούς, στράτευσης κ.ά. 

Η διάρκεια μερικής φοίτησης δεν μπορεί να ξεπερνάει 
τα επτά (7) ακαδημαϊκά εξάμηνα. 

Ο μεταπτυχιακός φοιτητής με αίτησή του μπορεί να 
ζητήσει αιτιολογημένα αναστολή φοίτησης. 

Τα εξάμηνα αναστολής της φοιτητικής ιδιότητας δεν 
προσμετρούνται στην προβλεπόμενη ανώτατη διάρκεια 
κανονικής φοίτησης. 

Άρθρο 6 

ΠΡΟΓΡΑΜΜΑ ΣΠΟΥΔΩΝ 

Το ΠΜΣ ξεκινά το χειμερινό εξάμηνο εκάστου ακαδη¬ 
μαϊκού έτους. 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (Ε0Τ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 


εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών, κ.ά. 
καθώς και σε εκπόνηση μεταπτυχιακής διπλωματικής 
εργασίας. 

Η διδασκαλία των μαθημάτων γίνεται διά ζώσης. 

Τα μαθήματα οργανώνονται σε εξάμηνα, πραγματο¬ 
ποιούνται σε εβδομαδιαία βάση και διεξάγονται στην 
ελληνική ή την αγγλική γλώσσα. 

Α.Τοπρόγραμματων μαθημάτων διαμορφώνεται ως 
εξής: 


Α' Εξάμηνο 

Μαθήματα Υποχρεωτικά 

Συνολικές 
Διδ. ώρες 

Ε(ΙΤ5 

Φυσικοχημεία 

39 

10 

Κβαντική θεώρηση της ύλης - 
μαθηματικές έννοιες 

39 

10 




Μαθήματα Επιλογής 



Μοριακή Φασματοσκοπία 

39 

10 




Σύνολο 

117 

30 


Β' Εξάμηνο 

Μαθήματα Υποχρεωτικά 

Συνολικές 
Διδ. ώρες 

ΕΕΤ5 

Στατιστική Μηχανική Μοριακών 
Συστημάτων 

39 

10 

Μέθοδοι Μοριακής Κβαντικής 
Χημείας 

39 

10 




Μαθήματα Επιλογής 



Μαθηματικές Μέθοδοι Θεωρητικής- 
Υπολογιστικής Χημείας 

39 

10 

Δομή και Αντιδράσεις του Πυρήνα 

39 

10 

Φυσικοχημεία Στερεός Καταστάσεως 

39 

10 




Σύνολο 

117 

30 


Γ' Εξάμηνο 

Μαθήματα Υποχρεωτικά 

Συνολικές 
Διδ. ώρες 

Ε(ΙΤ5 

Ερευνητική Μεθοδολογία και 
Εργαστηριακή Πρακτική στην 
Φυσικοχημεία - Βιβλιογραφική 
Εργασία 

120 

30 




Σύνολο 


30 


Δ' Εξάμηνο 


Ε(ΖΤ5 

Εκπόνηση μεταπτυχιακής διπλωματικής 
εργασίας 

30 

Σύνολο 

30 








































40032 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3185/02.08.2018 


Β. Περιεχόμενο/Περιγραφή μαθημάτων 

Φυσικοχημεία 

Κλασική θερμοδυναμική: βασικές αρχές της θερμο¬ 
δυναμικής, αντιστρεπτές διεργασίες, ευστάθεια θερμο¬ 
δυναμικών συστημάτων, μεταβολές φάσεων. Θερμο¬ 
δυναμική διαλυμάτων. Στατιστική θερμοδυναμική: 
στατιστικά σύνολα, διακυμάνσεις περί την ισορροπία, 
συνάρτηση κατάμερισμού, εφαρμογές σε ειδικά συ¬ 
στήματα και διασύνδεση με τη θερμοδυναμική. 

Κβαντική θεώρηση της ύλης - μαθηματικές έννοιες 

Χρονική εξέλιξη της κβαντικής θεωρίας. Ακτινοβολία 
«μέλανος σώματος» και η σταθερά του ΡΐΒπςΚ. Λύσεις 
στοιχειωδών κβαντικών προβλημάτων και διασύνδεση 
με γενικότερα θεωρήματα. Χημεία και κβαντική Μηχα¬ 
νική. «Κανόνες επιλογής». 

Μοριακή Φασματοσκοπία 

Χαρακτηριστικά φασμάτων. Ατομική φασματοσκοπία. 
Περιστροφική, δονητική και ηλεκτρονιακή φασματο¬ 
σκοπία με έμφαση στα διατομικά μόρια: ενεργειακές 
στάθμες, κανόνες επιλογής, μορφές φασμάτων.Τεχνικές 
και διατάξεις φασματοσκοπίας. Εφαρμογές στον προσ¬ 
διορισμό δομής και τη μελέτη χημικών αντιδράσεων. 

Στατιστική Μηχανική Μοριακών Συστημάτων 

Αναγκαιότητα εφαρμογής της Στατιστικής Μηχανι¬ 
κής στην Επιστήμη της Χημείας. Πιθανότητα, βασικές 
κατανομές. Μικροσκοπικοί νόμοι (εξισώσεις) κίνησης 
κλασικών σωματιδίων. Χώρος των Φάσεων κατα 0ίΕ>Ε>5, 
ορισμός Στατιστικού Μηχανικού Συνόλου (ΕηδθιηβΙθ). 
Ο τελεστής ΕίουνίΙΙθ και η αγκύλες Ρσί55θπ. Συναρτή¬ 
σεις κατανομών στο χώρο των φάσεων και το θεώρημα 
ΕίουνίΙΙθ. Συναρτήσεις καταμερισμού Στατιστικών Μηχα¬ 
νικών Συνόλων. Εφαρμογές σε μοριακά συστήματα. Δια¬ 
κυμάνσεις μακροσκοπικών ιδιοτήτων. Μέση Διαμοριακή 
Δομή και Συναρτήσεις Κατανομής σε κλασικά υγρά και 
αέρια συστήματα. Συναρτήσεις Κατανομών και Θεωρία 
Διαταραχών. Η Καταστατική Εξίσωση \/3η άθΓ \λ/33ΐ5 
μέσω εφαρμογής της Θεωρίας Διαταραχών. Χωροχρο- 
νική συνάρτηση Ν/βπ Ηονθ. Δυναμικές μοριακές ιδιότητες 
και Συναρτήσεις Συσχετισμού Χρόνου. Διασύνδεση με 
Δυναμική Φασματοσκοπία. Εισαγωγή στις υπολογιστικές 
τεχνικές μοριακών προσομοιώσεων "Μοηΐθ ί3ΐ1ο" και 
"Μοριακής Δυναμικής". 

Μέθοδοι Μοριακής Κβαντικής Χημείας 

Προσεγγιστικές μέθοδοι, Θεωρία παραλλαγών, Θε¬ 
ωρία διαταραχών. Θεωρία Η3ΓΐΓθθ-ΡοςΚ απλής και 
πολλαπλής αναφοράς (5^Ε-Μ^5^Ε). Ηλεκτρονιακή συ- 
σχέτιση: Αλληλεπίδραση απεικονίσεων (ίοπίίςυΓΒΐίοη 
ΙηΐθΓΒεΐίοη)- Μέθοδος συζευγμένων πλειάδων ^ουρίθά 
ϋυ5ΐθΓ). Θεωρία συναρτησιοειδούς της πυκνότητος 
(ΘΡΤ), δυνατότητες και αδυναμίες. 

Μαθηματικές Μέθοδοι Θεωρητικής-Υπολογιστικής 
Χημείας 

Μαθηματική ανάλυση, βασική θεωρία και εφαρμογές 
σε επιλεγμένα προβλήματα. Πραγματικές συναρτήσεις. 
Ακρότατα, τέλειο διαφορικό συναρτήσεως. Καταστατικές 
εξισώσεις θερμοδυναμικής. Υπολογισμός βασικών σχέ¬ 
σεων με ολική διαφόριση. Πολλαπλασιαστές ΙΑΟΚΑΝΟΕ. 
Ομοιογενείς συναρτήσεις, θεώρημα ΕυΙθΓ. Εφαρμογή 
στην θερμοδυναμική. Η Εξίσωση ΟΙΒΒ5-ΘΕΙΗΕΜ. Πε- 


πλεγμένες συναρτήσεις, μερικές παράγωγοι, εφαρμο¬ 
γές Ιακωβιανών στον υπολογισμό βασικών σχέσεων. 
Ολοκληρώματα (πολλαπλά, επικαμπύλια, επιφανειακά). 
Διάφορες εφαρμογές (π.χ Κινητική θεωρία Μ3χ\λ/θΙΙ- 
ΒοΙΐζιτΐ3ηη). Συντηρητικές συναρτήσεις - πεδία. Θεώ¬ 
ρημα Ογθθπ στο επίπεδο-εφαρμογές. Επιλεγμένες δια¬ 
φορικές εξισώσεις - εφαρμογή σε προβλήματα φυσικών 
επιστημών. Διανυσματική ανάλυση, βασικά θεωρήματα, 
εφαρμογές. Συστήματα γενικευμένων συντεταγμένων. 
Βασική θεώρηση τελεστών και τανυστών, παραδείγματα 
Βασικές έννοιες πιθανοτήτων και στατιστικής, μεθοδο¬ 
λογία ανάλυσης και επεξεργασίας δεδομένων (γενικά). 
Επιλεγμένα κεφάλαια και υπολογιστικές προσεγγιστι- 
κές τεχνικές των Εφηρμοσμένων Μαθηματικών και της 
Αριθμητικής Ανάλυσης. Εφαρμογές σε προβλήματα θε¬ 
ωρητικής - υπολογιστικής χημείας. 

Φυσικοχημεία Στερεός Καταστάσεως 

Κρυσταλλική δομή/περίθλαση ακτινών X, συμμετρία 
κρυσταλλικών στερεών, περίθλαση νετρονίων και ηλε- 
κτρονίων. Ηλεκτρικές ιδιότητες στερεών/μέταλλα, μο¬ 
νωτές, ημιαγωγοί, θερμοηλεκτρικά φαινόμενα (φαινόμε¬ 
νο ΤΕιοιηεοη, φαινόμενο ΡθΙϊιθγ, φαινόμενο 5θθΕ>θεΚ, 
θερμοζεύγη), φαινόμενο ΗβΙΙ, διηλεκτρικά υλικά, σιδη- 
ροηλεκτρισμός, πυροηλεκτρισμός, πιεζοηλεκτρισμός. 
Μαγνητικές ιδιότητες στερεών/συμπεριφορά των υλι¬ 
κών εντός μαγνητικού πεδίου, παραμαγνητισμός σιδη- 
ρομα- γνητισμός, αντισιδηρομαγνητισμός, σιδηριμαγνη- 
τισμός, νόμοι (ΖυιΊθ και (Ιυπθ - \Λ/θί5. Ηλεκτρομαγνητικές 
εξισώσεις του Μ3χννθΙΙ. Υπεραγωγιμότητα/ φαινόμενο 
Μθι55πθγ, θερμοδυναμική της υπερ-αγώγιμης μετάπτω¬ 
σης, εξίσωση Εοπάοπ, Β05 θεωρία της υπεραγωγιμότη¬ 
τας. Οπτικές ιδιότητες στερεών. 

Δομή και Αντιδράσεις του Πυρήνα 

Μελέτη πυρηνικής δομής. Το πυρηνικό πρότυπο των 
στιβάδων (5 ΕιθΙΙ ΜοάθΙ). Παραμορφωμένο πρότυπο 
στιβάδων (Νίΐ55οη 5 ΗθΙΙ ιποάθΙ). Εισαγωγή στη θεωρία 
Η3ΓΐΓθθΕοςΙ< για τον πυρήνα (5Κγητηθ Η3ΓΐΓθθ-ΕοςΙ<). Υπο¬ 
λογισμοί ιδιοτήτων θεμελιώδους και διεγερμένων κατα¬ 
στάσεων. Θεωρία α-διασπάσεως. Θεωρία β-διασπάσεως. 
Θεωρία γ-διασπάσεως. Κβαντική θεωρία σκεδάσεως. 
Σκέδαση απο δυναμικό ^ουIοηηΕ> και απο πυρηνικό 
δυναμικό + δυναμικό ^ουIοηηI^. Πυρηνικές αντιδρά¬ 
σεις. Ταξινόμηση και μοντέλα πυρηνικών αντιδράσεων. 
Θερμοδυναμική και στατι- στική μηχανική του πυρήνα. 
Εφαρμογές στην περιγραφή διεργασιών αποδιέγερσης 
υψηλώς διεγερμένων πυρήνων. Πειραματικές μέθοδοι 
παραγωγής και μελέτης πυρήνων στα όρια της πυρηνι¬ 
κής σταθερότητας (εξωτικών πυρήνων). Πυρηνοσύνθε¬ 
ση στο σύμπαν και τους αστέρες, διεργασίες σύνθεσης 
βαρέων στοιχείων (5-ριτ>ςθ55, Γ-ρΓοςθ55). Πειραματική 
και θεωρητική μελέτη της καταστατικής εξισώσεως 
πυρηνικής ύλης. Αναφορά σε σύγχρονες ερευνητικές 
κατευθύνσεις στην Πυρηνική Χημεία/ Φυσική. 

Ερευνητική Μεθοδολογία και Εργαστηριακή Πρακτική 
στην Φυσικοχημεία - Βιβλιογραφική Εργασία 

Οι φοιτητές εξασκούνται στις μετρήσεις μοριακών, 
θερμοδυναμικών και κινητικών ιδιοτήτων σε εξελιγμένες 
πειραματικές συσκευές, καθώς και στην ανάπτυξη και 
αριθμητική εφαρμογή θεωρητικών μεθόδων. Η άσκησή 

τους βασίζεται στην εκτενή ενημέρωσή τους, και μέσω 
της βιβλιογραφικής αναζήτησης, για το επιστημονικό- 
ερευνητικό θέμα που αναλαμβάνουν 

Εκπόνηση μεταπτυχιακής διπλωματικής εργασίας 

Η ολοκλήρωση του προγράμματος απαιτεί την εκπό¬ 
νηση πρωτότυπου πειραματικού είτε θεωρητικού έργου, 
με έμφαση τη διερεύνηση των ιδιοτήτων φυσικών και 
καινοτόμων υλικών. 

Άρθρο 7 

ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ 

ΦΟΙΤΗΤΩΝ 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο των οποίων περιλαμβάνει τουλάχιστον 
13 εβδομάδες διδασκαλίας και τρεις εβδομάδες εξετά¬ 
σεων. Τα μαθήματα του χειμερινού και εαρινού εξαμή¬ 
νου εξετάζονται επαναληπτικώς κατά την περίοδο του 
Σεπτεμβρίου. 

Η παρακολούθηση των μαθημάτων/εργαστηρίων 
κ.λπ. είναι υποχρεωτική. 

Σε περίπτωση κωλύματος διεξαγωγής μαθήματος προ- 
βλέπεται η αναπλήρωσή του. Η ημερομηνία και η ώρα 
αναπλήρωσης αναρτώνται στην ιστοσελίδα του ΠΜΣ. 

Σε περίπτωση που το ποσοστό απουσιών φοιτητή ξε¬ 
περνά το 20% ανά μάθημα, τίθεται θέμα επανάληψης της 
παρακολούθησης των παραδόσεων σε επόμενο εξάμηνο 
ή διαγραφής του φοιτητή. Το εν λόγω θέμα εξετάζεται 
από τη ΣΕ, η οποία γνωμοδοτεί σχετικά στη Συνέλευση 
του Τμήματος. 

Η αξιολόγηση των μεταπτυχιακών φοιτητών και η 
επίδοσή τους στα μαθήματα που υποχρεούνται να πα¬ 
ρακολουθήσουν στο πλαίσιο του ΠΜΣ πραγματοποιεί¬ 
ται στο τέλος κάθε εξαμήνου με γραπτές ή προφορικές 
εξετάσεις ή με εκπόνηση εργασιών καθ'όλη τη διάρκεια 
του εξαμήνου. Ο τρόπος αξιολόγησης ορίζεται από τον 
διδάσκοντα του κάθε μαθήματος. Η βαθμολόγηση γίνε¬ 
ται στην κλίμακα 1-10. Η βαθμολογία των μαθημάτων 
κατατίθεται στη Γραμματεία του ΠΜΣ εντός 20 ημερών 
από τη λήξη της εξεταστικής περιόδου. 

Για την απόκτηση ΔΜΣ κάθε μεταπτυχιακός φοιτητής 
οφείλει να παρακολουθήσει και να εξεταστεί επιτυχώς 
στο σύνολο των υποχρεωτικών προσφερόμενων μα¬ 
θημάτων και σε 2 μαθήματα επιλογής του ΠΜΣ και να 
εκπονήσει μεταπτυχιακή διπλωματική εργασία, συγκε¬ 
ντρώνοντας έτσι εκατόν είκοσι (120) Ε(ΙΤ$. 

Εάν μεταπτυχιακός φοιτητής αποτύχει στην εξέταση 
μαθήματος ή μαθημάτων, ούτως ώστε σύμφωνα με όσο 
ορίζονται στον Κανονισμό Μεταπτυχιακών Σπουδών να 
θεωρείται ότι δεν έχει ολοκληρώσει επιτυχώς το πρό¬ 
γραμμα, εξετάζεται, ύστερα από αίτησή του, από τριμελή 
επιτροπή μελών ΔΕΠ του Τμήματος, τα μέλη της οποίας 
έχουν το ίδιο ή συναφές αντικείμενο με το εξεταζόμενο 
μάθημα και ορίζονται από τη Συνέλευση τουΤμήματος. 
Απάτην επιτροπή εξαιρείται ο υπεύθυνος της εξέτασης 
διδάσκων (παρ. 6, άρ. 34, ν. 4485/2017). 

Στο 4ο εξάμηνο του Προγράμματος προβλέπεται η 
εκπόνηση μεταπτυχιακής διπλωματικής εργασίας. Η 
Συντονιστική Επιτροπή, ύστερα από αίτηση του υπο¬ 


ψηφίου στην οποία αναγράφεται ο προτεινόμενος τίτλος 
της διπλωματικής εργασίας, ο προτεινόμενος επιβλέπων 
(αν δεν έχει ορισθεί ως επιβλέπων/ουσα του μετ. φοι¬ 
τητή ήδη από την έναρξη των μετ. σπουδών του) και 
επισυνάπτεται περίληψη της προτεινόμενης εργασίας, 
ορίζει τον επιβλέποντα αυτής και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων (παρ. 4, 
άρ. 34, ν. 4485/2017). 

Ο επιβλέπων της μεταπτυχιακής διπλωματικής εργα¬ 
σίας μπορεί να είναι μέλος ΔΕΠ εκ των διδασκόντων του 
ΠΜΣ. 

Τα μέλη της τριμελούς εξεταστικής επιτροπής ορίζο¬ 
νται σύμφωνα με την ισχύουσα νομοθεσία. 

Το αντικείμενο της μεταπτυχιακής διπλωματικής ερ¬ 
γασίας πρέπει να έχει ερευνητικό χαρακτήρα και να είναι 
πρωτότυπο. 

Η γλώσσα συγγραφής της μεταπτυχιακής διπλωματι¬ 
κής εργασίας μπορεί να είναι η ελληνική, εκτός αν ζητη¬ 
θεί να είναι η αγγλική. 

Η μεταπτυχιακή διπλωματική εργασία συντάσσεται 
σύμφωνα με τις οδηγίες που περιέχονται στην ιστοσε¬ 
λίδα του ΜΠΣ και την ιστοσελίδατουΤμήματοςΧημείας 
(νννννν. ε Γι θ ιπ. υ ο 3 ·9 0. 

Για να εγκριθεί η εργασία, ο φοιτητής οφείλει να την 
υποστηρίξει ενώπιον της εξεταστικής επιτροπής (παρ. 4, 
άρ. 34, ν. 4485/2017). 

Οι μεταπτυχιακές διπλωματικές εργασίες, εφόσον 
εγκριθούν από την εξεταστική επιτροπή, αναρτώνται 
υποχρεωτικά (τίτλος και περίληψη) στον διαδικτυακό 
τόπο τουΤμήματος Χημείας (άρ. 34, παρ. 5 ν. 4485/2017). 

Επίσης, γίνεται ηλεκτρονική κατάθεση της διπλωμα¬ 
τικής εργασίας στο Ψηφιακό Αποθετήριο «ΠΕΡΓΑΜΟΣ», 
σύμφωνα με τις αποφάσεις της Συγκλήτου του ΕΚΠΑ. 

Άρθρο 8 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 

ΜΕΤΑΠΤΥΧΙΑΚΩΝ ΦΟΙΤΗΤΩΝ 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' κύκλου σπουδών, πλην του δικαιώματος παροχής 
δωρεάν διδακτικών συγγραμμάτων. Το Ίδρυμα υποχρε- 
ούται να εξασφαλίσει στους φοιτητές με αναπηρία ή/και 
ειδικές ανάγκες προσβασιμότητα στα προτεινόμενα συγ¬ 
γράμματα και τη διδασκαλία (παρ.3, αρ.34, ν. 4485/2017). 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν τις επιστημονικές διαλέξεις 
που διοργανώνονται στο Τμήμα Χημείας και σεμινάρια 
ερευνητικών ομάδων, συζητήσεις βιβλιογραφικής ενη¬ 
μέρωσης, επισκέψεις εργαστηρίων, συνέδρια/ημερίδες 
με γνωστικό αντικείμενο συναφές με αυτό του ΠΜΣ,δια¬ 
λέξεις ή άλλες επιστημονικές εκδηλώσεις του ΠΜΣ κ.ά. 

3. Η Συνέλευση του Τμήματος Χημείας, μετά την ει¬ 
σήγηση της ΣΕ, δύναται να αποφασίσει τη διαγραφή 
μεταπτυχιακών φοιτητών εάν: 

- υπερβούν το ανώτατο όριο απουσιών 

- έχουν αποτύχει στην εξέταση μαθήματος ή μαθημά¬ 
των και δεν έχουν ολοκληρώσει επιτυχώςτο πρόγραμμα, 

- υπερβούν τη μέγιστη χρονική διάρκεια φοίτησης στο 
ΠΜΣ, όπως ορίζεται στον παρόντα Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των μεταπτυχιακών 
φοιτητών, 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/1993) κατά τη 
συγγραφή των προβλεπομένων εργασιών τους, 

4. Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος από τους με¬ 
ταπτυχιακούς φοιτητές (παρ.1., άρ. 44, ν. 4485/2017) μέσω 
γραπτών ερωτηματολογίων συμπληρωμένων ανωνύμως. 

5. Η καθομολόγηση γίνεται στο πλαίσιο της Συνέλευ¬ 
σης του Τμήματος Χημείας και σε χώρο του Τμήματος 
ή της Σχολής, παρουσία του Διευθυντή του ΠΜΣ ή του 
Αναπληρωτή του, του Προέδρου του Τμήματος ή του 
Αναπληρωτή του και, κατά τις δυνατότητες, ενδεχομένως 
εκπροσώπου του Πρυτάνεως. 

Πιο συγκεκριμένα στο πλαίσιο του ΠΜΣ «Φυσικοχη- 
μεία» απονέμεται Δίπλωμα Μεταπτυχιακών Σπουδών 
στη «Φυσικοχημεία». 

6. Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (Δ.Ο.Α.Τ.Α.Π.), σύμφω¬ 
να με το ν. 3328/2005 (Α' 80). 

7. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

8. Οι φοιτητές του Π.Μ.Σ., μπορούν να συμμετέχουν 
σεπρογράμματα ΕιτίΒίτιυετουΤμήματος Χημείας και του 
ΕΚΠ Α τόσο για την παρακολούθηση μαθημάτων όσο και 
για την εκτέλεση της Μ.Δ.Ε. Η δυνατότητα αυτή παρέχε¬ 
ται μετά το 1 ο εξάμηνο σπουδών τους. Οι φοιτητές θα 
πρέπει να κάνουν αίτηση προς τη Σ.Ε. και να ακολουθή¬ 
σουν τους όρους του προγράμματος. 

Άρθρο 9 
ΥΠΟΔΟΜΗ ΠΜΣ 

1. Για την εύρυθμη λειτουργία του ΠΜΣ θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα και εργαστήρια του 
Τμήματος Χημείας. 

2. Η διοικητική και γραμματειακή υποστήριξη του ΠΜΣ 
γίνεται από τη Γραμματεία του ΠΜΣ, η οποία στελεχώ¬ 
νεται από μέλη της Γραμματείας του Τμήματος Χημείας. 

3. Η χρηματοδότηση του ΠΜΣ μπορεί να προέρχεται 
από: 

α) τον προϋπολογισμό του Εθνικού και Καποδιστρια- 
κού Πανεπιστημίου Αθηνών και των συνεργαζόμενων 
για την οργάνωσή του φορέων σύμφωνα με το άρθρο 43, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 


στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) 

ζ) κάθε άλλη νόμιμη πηγή. 

4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του Π.Μ.Σ., ο οποίος κα¬ 
τατίθεται στο Τμήμα Χημείας του ΕΚΠΑ (παρ. 2, άρ. 44, 
ν. 4485/2017). Ο εν λόγω απολογισμός με ευθύνη της 
Κοσμητείας αποστέλλεται αμελλητί στα μέλη της ΕΣΕ 
(παρ. 5, άρ. 44, ν. 4485/2017). 

5. Η εσωτερική και εξωτερική αξιολόγηση του ΠΜΣ 
θα γίνεται σύμφωνα με τις διατάξεις του άρθρου 44 του 
ν. 4485/2017. 

Άρθρο 10 

ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ 

ΣΤΟ ΠΜΣ 

Οι διδάσκοντες του ΠΜΣ, προέρχονται εξ ολοκλήρου 
από: 

- μέλη Δ.Ε.Π. του Τμήματος, 

- μέλη Ε.ΔΙ.Π. και Ε.Τ.Ε.Π. του Τμήματος, κατόχους δι¬ 
δακτορικού διπλώματος, 

- ομότιμους καθηγητές (άρ. 69, ν. 4386/2016) και αφυ- 
πηρετήσαντα μέλη Δ.Ε.Π. του οικείου Τμήματος, 

- διδάσκοντες σύμφωνα με το π.δ. 407/1980 (Α' 112), 

- επιστήμονες αναγνωρισμένου κύρους είτε κάτο- 
χους διδακτορικού διπλώματος είτε υποψήφιους διδά¬ 
κτορες είτε εξαιρετικής τεχνικής εμπειρίας, οι οποίοι 
μπορεί να απασχολούνται ως ακαδημαϊκοί υπότροφοι 
με απόφαση της Συνέλευσης και πράξη του Προέδρου 
του οικείου Τμήματος για τη διεξαγωγή διδακτικού, 
κλινικού και ερευνητικού έργου, καθοριζόμενου με τη 
σύμβαση που υπογράφεται μεταξύ του ακαδημαϊκού 
υποτρόφου και του Πρύτανη του ΕΚΠΑ (παρ. 7, άρ. 29, 
ν. 4009/2011). 

Με αιτιολογημένη απόφαση της Συνέλευσης το Τμή¬ 
ματος ανατίθεται διδασκαλία σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από ερευνητικά κέντρα του αρ. 13Α, 
ν. 4310/2014, της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών, 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο ή επιστήμο¬ 
νες αναγνωρισμένου κύρους με εξειδικευμένες γνώσεις 
ή σχετική εμπειρία στο γνωστικό αντικείμενο του ΠΜΣ, 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κάτοχους διδακτορικού 
διπλώματος (παρ. 7, άρ. 16, ν. 4009/2011) 

ή γίνονται νέες προσλήψεις/συμβάσεις σύμφωνα με τα 
ανωτέρω (παρ. 1,2,5 και 6, αρ. 36, ν. 4485/2017). 

Η ανάθεση διδασκαλίας μαθημάτων, σεμιναρίων και 
ασκήσεων του ΠΜΣ γίνεται ύστερα από εισήγηση της ΣΕ 
και έγκριση της Συνέλευσης του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ -ΑΘΑΝΑΣΙΟΣ ΔΗΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























